Lietuvos Respublikos Vyriausybė



NUTARIMAS

**Dėl LIETUVOS RESPUBLIKOS VYRIAUSYBĖS 1993 M. LIEPOS 8 D. NUTARIMO NR. 511 „DĖL BIUDŽETINIŲ ĮSTAIGŲ IR ORGANIZACIJŲ DARBUOTOJŲ DARBO APMOKĖJIMO TVARKOS TOBULINIMO“ PAKEITIMO**

2012 m. liepos 11 d. Nr. 871

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1993 m. liepos 8 d. nutarimą Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr. [28-655](https://www.e-tar.lt/portal/lt/legalAct/TAR.35316D588106); 2002, Nr. [113-5056](https://www.e-tar.lt/portal/lt/legalAct/TAR.A7531CDAE174); 2005, Nr. [80-2904](https://www.e-tar.lt/portal/lt/legalAct/TAR.C7883AEAC910); 2006, Nr. [73-2787](https://www.e-tar.lt/portal/lt/legalAct/TAR.F2A9CC4E5BA2); 2008, Nr. [150-6101](https://www.e-tar.lt/portal/lt/legalAct/TAR.8782ABDD009C); 2009, Nr. [100-4185](https://www.e-tar.lt/portal/lt/legalAct/TAR.C44B20BD74B5); 2010, Nr. [41-1972](https://www.e-tar.lt/portal/lt/legalAct/TAR.644782CBB54C), Nr. [104-5385](https://www.e-tar.lt/portal/lt/legalAct/TAR.08B75E797514); 2012, Nr. [50-2462](https://www.e-tar.lt/portal/lt/legalAct/TAR.6F9403767A56), Nr. [65-3279](https://www.e-tar.lt/portal/lt/legalAct/TAR.9E69412A574D)):

1.1. Įrašyti 1 punkte po žodžių „(bazinis valandinis atlygis)“ žodžius „išskyrus minimaliąją mėnesinę algą ir minimalųjį valandinį atlygį“.

1.2. Įrašyti 3 punkte vietoj žodžių „steigėjai per 15 dienų“ žodžius „savininko teises ir pareigas įgyvendinanti institucija“.

1.3. Išdėstyti 4 punktą taip:

„4. Konkrečius įstaigos ar organizacijos darbuotojų tarnybinius atlyginimus (koeficientais) ir kitas darbo apmokėjimo sąlygas turi nustatyti vadovas, neviršydamas darbo užmokesčiui skirtų lėšų.

Įstaigų ir organizacijų vadovų tarnybinius atlyginimus (koeficientais), priedus prie tarnybinių atlyginimų ir skatinimo sąlygas turi nustatyti savininko teises ir pareigas įgyvendinanti institucija. Priedų, kurie nustatomi nurodant konkretų terminą, bet ne ilgesnį kaip iki kalendorinių metų pabaigos, dydis neturi viršyti 0,7 tarnybinio atlyginimo. Priedas nustatomas atsižvelgiant į praėjusių metų veiklos rezultatų vertinimo rodiklius (biudžetinės įstaigos ar organizacijos tikslų įgyvendinimas pagal atitinkamų metų strateginiame ar metiniame veiklos plane nustatytus vertinimo kriterijus ir (ar) kitus rodiklius). Konkrečius veiklos vertinimo rodiklius nustato biudžetinių įstaigų ir organizacijų savininko teises ir pareigas įgyvendinanti institucija.

Nacionalinių ir valstybinių kultūros ir meno įstaigų vadovams gali būti nustatomi iki 1,4 tarnybinio atlyginimo dydžio priedai, atsižvelgiant į šio punkto antrojoje pastraipoje nurodytus veiklos rezultatų vertinimo rodiklius. Šie priedai mokami Kultūros ministerijos nustatyta tvarka, suderinta su Finansų ministerija ir Socialinės apsaugos ir darbo ministerija.“

1.4. Išdėstyti 5.1 punktą taip:

„5.1. nustatyti vadovo pavaduotojams, struktūrinių padalinių vadovams ir jų pavaduotojams iki 0,7tarnybinio atlyginimo dydžio priedus už aukštą kvalifikaciją, skubių, svarbių ar sudėtingų darbų (užduočių) vykdymą, nurodant konkretų terminą, bet ne ilgesnį kaip iki kalendorinių metų pabaigos; priedas mažinamas arba panaikinamas, jeigu pablogėja tų asmenų darbo rezultatai; “.

1.5. Papildyti 51 punktu:

„51. Nacionalinių kultūros ir meno įstaigų vadovams, vadovų pavaduotojams, struktūrinių padalinių vadovams, jų pavaduotojams ir kitiems darbuotojams gali būti nustatomi iki 65 procentų didesni tarnybinių atlyginimų koeficientai, o kitų biudžetinių įstaigų ir organizacijų minėtiems darbuotojams iki 45 procentų didesni tarnybinių atlyginimų koeficientai, negu nurodyta 1–4 prieduose, išskyrus 1 priedo 5, 7, 9 pastabose nurodytus darbuotojus.“

1.6. Įrašyti 6 punkte vietoj žodžių „steigėjo“ žodžius „savininko teises ir pareigas įgyvendinančios institucijos“.

1.7. Išdėstyti 1, 3 ir 4 priedus nauja redakcija (pridedama).

2. Šio nutarimo 1.5 punkto ir šiuo nutarimu nauja redakcija dėstomo Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 1 priedo 5 pastabos nuostatos įgyvendinamos iš valstybės ar savivaldybių institucijoms ar įstaigoms darbo užmokesčiui skirtų asignavimų.

3. Šis nutarimas įsigalioja 2012 m. rugpjūčio 1 dieną.

MINISTRAS PIRMININKAS ANDRIUS KUBILIUS

SOCIALINĖS APSAUGOS IR DARBO MINISTRAS DONATAS JANKAUSKAS

Lietuvos Respublikos Vyriausybės

1993 m. liepos 8 d. nutarimo Nr. 511

1 priedas

(Lietuvos Respublikos Vyriausybės

2012 m. liepos 11 d. nutarimo

Nr. 871redakcija)

**BIUDŽETINIŲ ĮSTAIGŲ IR ORGANIZACIJŲ DARBUOTOJŲ TARNYBINIAI ATLYGINIMAI**

| Pareigybės | Koeficientaibazinės mėnesinės algos dydžiais, išskyrus MMA | | | | | | | |
| --- | --- | --- | --- | --- | --- | --- | --- | --- |
| pedagogų | sveikatos priežiūros specialistų | kultūros ir meno darbuotojų | Aplinkos ministerijai pavaldžių biudžetinių įstaigų darbuotojų | Finansų ministerijai pavaldžių biudžetinių įstaigų (pertvarkytų viešųjų įstaigų) darbuotojų | Žemės ūkio ministerijai pavaldžių biudžetinių įstaigų darbuotojų | socialinį darbą dirbančių darbuotojų | švietimo ir mokslo, kultūros ir meno, sveikatos priežiūros ir socialinių įstaigų kitų darbuotojų, taip pat kitų biudžetinių įstaigų ir organizacijų darbuotojų |
| Įstaigų ir organizacijų vadovai | 11,5–38,2 | 8,2–22,5 | 7,5–21,4 | MMA – 18,3 | 11,5–47,32 | MMA – 18,7 | 10,48–20,4 | MMA – 16 |
| Įstaigų ir organizacijų vadovų pavaduotojai | 10,95–33,9 | 7,4–20,1 | 7,3 –19,4 | MMA –16,5 | 10,95–41,1 | MMA – 16,7 | 9,43–18,3 | MMA – 14,3 |
| iš jų ūkio ir bendriems klausimams |  |  |  |  |  |  |  | MMA – 16 |
| Vyriausieji buhalteriai ir vidaus audito tarnybų vadovai |  |  |  |  | 10–36,91 |  |  | MMA – 18 |
| Skyrių, kitų padalinių vadovai | 10–32,85 | 7–17,93 | 7,1–18,91 | MMA –14,58 | 10–37,88 | MMA – 14,89 | 9,36–16,35 | MMA – 13 |
| Vyriausieji specialistai |  |  |  |  | 7–35,05 |  |  |  |
| Vyresnieji specialistai |  |  |  |  | MMA – 20,92 |  |  |  |
| Specialistai: |  |  |  |  |  |  |  |  |
| įgiję aukštąjį universitetinį išsilavinimą | 9,2–27,95 | MMA –16,5 | MMA –18,8 | MMA –14,4 |  | MMA –13,7 | 9,23–16,2 | MMA–11,4 |
| iš jų specialistai, kurių mokymo trukmė pagal mokymo planus stacionare – 6 ir daugiau metų |  | MMA –17,4 |  |  |  |  |  |  |
| įgiję aukštąjį neuniversitetinį išsilavinimą (baigę kolegijas) | 9,15–26,7 | MMA –14,7 | MMA –15,4 | MMA–12,7 |  | MMA –12,2 | 9,17–14,3 | MMA –10,5 |
| įgiję aukštesnįjį išsilavinimą ar specialųjį vidurinį, įgytą iki 1995 metų | 8,9–21,8 | MMA –13 | MMA –12 | MMA –10,9 |  | MMA –10,8 | 9,17–12,3 | MMA – 9,6 |
| Tarnautojai, išskyrus vadovus ir specialistus |  |  |  |  |  | MMA– 9 | 8,53 –9 | MMA – 9 |
| Pagalbinis medicinos ir individualios priežiūros personalas |  | MMA –10 |  |  |  |  | 9,14–11,2 |  |
| Darbininkai |  |  |  |  |  | MMA |  | MMA |

**Pastabos**:

1. Vyresniųjų buhalterių, atliekančių vyriausiojo buhalterio funkcijas (kai yra tik vienas apskaitos darbuotojas), taip pat kai yra tik vienas vidaus audito specialistas, tarnybiniai atlyginimai nustatomi kaip vyriausiųjų buhalterių arba kaip vidaus audito tarnybos vadovo.

2. Skyrių, kitų padalinių vadovų pavaduotojų tarnybiniai atlyginimai nustatomi 10–15 procentų mažesni negu skyrių, kitų padalinių vadovų.

3. Specialistams nustatyta tvarka gali būti suteikiamos šios kategorijos: vyriausiasis (aukščiausiosios kategorijos) specialistas, vyresnysis (vadovaujantysis) specialistas, specialistas.

4. Kultūros ministerija, Švietimo ir mokslo ministerija, Sveikatos apsaugos ministerija sudaro ir suderinusios su Finansų ministerija ir Socialinės apsaugos ir darbo ministerija patvirtina pareigybių sąrašus, kuriais vadovaujantis visose biudžetinėse įstaigose ir organizacijose šie darbuotojai priskiriami prie pedagogų, kultūros ir meno darbuotojųar sveikatos priežiūros specialistų. Socialinės apsaugos ir darbo ministerija, suderinusi su Finansų ministerija, tvirtina socialinį darbą dirbančių darbuotojų pareigybių sąrašą.

5. Mokslo ir studijų institucijų darbuotojams, kurių darbas susijęs su mokslo ir studijų institucijos akademinės ir (arba) mokslinės veiklos uždavinių įgyvendinimu, gali būti taikomi iki 50 procentų didesni tarnybiniai atlyginimai, negu nurodyta šiame priede.

6. Teatrų ir koncertinių įstaigų atlikėjams – baleto artistams, Nacionalinėje Mikalojaus Konstantino Čiurlionio menų mokykloje įgijusiems baleto artisto kvalifikaciją, tarnybiniai atlyginimai nustatomi kaip specialistams, įgijusiems aukštąjį neuniversitetinį išsilavinimą.

7. Valstybinės teismo medicinos tarnybos prie Teisingumo ministerijos ir Valstybinės teismo psichiatrijos tarnybos prie Sveikatos apsaugos ministerijos sveikatos priežiūros specialistams gali būti nustatomi iki 50 procentų didesni tarnybiniai atlyginimai, negu nurodyta šiame priede.

8. Seniūnijų specialistams, dirbantiems socialinį darbą (pagal pareigybės aprašymą), tarnybiniai atlyginimai nustatomi vadovaujantis šiame priede socialinį darbą dirbančių darbuotojų skiltyje nurodytais dydžiais.

9. Savivaldybių priešgaisrinių tarnybų ugniagesiams gelbėtojams, dirbantiems pagal darbo sutartis, gali būti nustatomi 30–50 procentų didesni tarnybiniai atlyginimai, negu nurodyta šiame priede.

10. Lentelėje vartojama santrumpa MMA – minimalioji mėnesinė alga.

\_\_\_\_\_\_\_\_\_\_\_\_\_\_\_\_\_

Lietuvos Respublikos Vyriausybės

1993 m. liepos 8 d. nutarimo Nr. 511

3 priedas

(Lietuvos Respublikos Vyriausybės

2012 m. liepos 11 d. nutarimo Nr. 871

redakcija)

**BIUDŽETINIŲ ĮSTAIGŲ IR ORGANIZACIJŲ DARBININKŲ VALANDINIAI**

**TARIFINIAI ATLYGIAI**

(koeficientai bazinio valandinio atlygio dydžiais, išskyrus MVA)

|  |  |  |  |  |  |  |
| --- | --- | --- | --- | --- | --- | --- |
| Kategorijos | I | II | III | IV | V | VI |
| Darbininkai | MVA | 7 | 7,05 | 7,1 | 7,5 | 8,4 |

**Pastabos**:

1. Aukštos kvalifikacijos darbininkams, dirbantiems atsakingus darbus, vietoj tarifinių atlygių galima nustatyti tarnybinį atlyginimą – iki 8,8 koeficiento, kurio pagrindu imama bazinė mėnesinė alga.

2. Lentelėje vartojama santrumpa MVA – minimalusis valandinis atlygis.

\_\_\_\_\_\_\_\_\_\_\_\_\_\_\_\_\_

Lietuvos Respublikos Vyriausybės

1993 m. liepos 8 d. nutarimo Nr. 511

4 priedas

(Lietuvos Respublikos Vyriausybės

2012 m. liepos 11 d. nutarimo Nr. 871

redakcija)

**MINISTRO PIRMININKO TARNYBOS, MINISTERIJŲ, VYRIAUSYBĖS ĮSTAIGŲ, KITŲ INSTITUCIJŲ AR ĮSTAIGŲ, ATLIEKANČIŲ VIEŠĄJĮ ADMINISTRAVIMĄ, SAVIVALDYBIŲ DARBUOTOJŲ, NEPRISKIRIAMŲ VALSTYBĖS TARNAUTOJŲ KATEGORIJAI, TARNYBINIAI ATLYGINIMAI**

|  |  |  |
| --- | --- | --- |
| Pareigybės | Koeficientai bazinės mėnesinės algos dydžiais, išskyrus MMA | |
| Ministro Pirmininko tarnyba, ministerijos | Vyriausybės įstaigos, kitos institucijos ar įstaigos, atliekančios viešąjį administravimą, savivaldybės |
| Skyrių, kitų struktūrinių padalinių vadovai | MMA – 19,7 | MMA – 15,76 |
| Specialistai (vyriausiasis specialistas, vyresnysis specialistas, specialistas) | MMA – 18 | MMA – 13 |
| Tarnautojai, išskyrus vadovus ir specialistus | MMA – 16 | MMA – 10 |
| Darbininkai (su mėnesiniu tarnybiniu atlyginimu) | MMA | MMA |

**Pastabos**:

1. Struktūrinių padalinių vadovų pavaduotojų tarnybiniai atlyginimai nustatomi 10–15 procentų mažesni už vadovų tarnybinius atlyginimus.

2. Ministro Pirmininko sekretoriaus tarnybinio atlyginimo dydis (koeficientais) – 11–20.

3. Specialiųjų tyrimų tarnybos darbuotojų, nepriskiriamų valstybės tarnautojų kategorijai, tarnybiniai atlyginimai nustatomi pagal šiame priede ministerijoms nustatytus tarnybinius atlyginimus (koeficientais).

4. Darbininkams gali būti taikomi šio nutarimo 3 priede nustatyti valandiniai tarifiniai atlygiai. Aukštos kvalifikacijos darbininkams, dirbantiems atsakingus darbus, galima nustatyti tarnybinį atlyginimą iki 12 koeficientų, kurių pagrindu imama bazinė mėnesinė alga.

5. Lentelėje vartojama santrumpa MMA – minimalioji mėnesinė alga.

\_\_\_\_\_\_\_\_\_\_\_\_\_\_\_\_\_